Kadisas (Filipinai)

Kadisas () – miestas vidurio Filipinuose, Visajų salyne, Negroso salos šiaurėje, Vakarų Negroso provincijoje, 63 km į šiaurės rytus nuo Bakolodo. Svarbus cukraus eksporto uostas prie Visajų jūros, praeina salą juosiantis kelias. Vystoma cukraus pramonė, žvejyba (gaudomi ančiuviai, cigarinės stauridės, skumbrės). Apylinkėse auginamos cukranendrės.

Pagrindinė mieste vartojama kalba hilgainonų.

 Istorija 
Kadisas įkurtas ispanų 1861 m. ir pavadintas pagal Kadiso miestą Ispanijoje. 1878 m. sudaryta savivaldybė. 1898 m. Kadiso gyventojai dalyvavo Filipinų revoliucijoje, buvo Negroso Respublikos dalimi. Augo kaip cukraus pramonės centras. Miestas nuo 1967 m.

2013 m. lapkritį miestą nusiaubė taifūnas „Haijanas“.

 Šaltiniai 

Kategorija:Filipinų miestai